有性趣:食勻40國男人
有位自稱先後跟40個國家男人上過床嘅脫星,話當中只有一個國家嘅男人,真正令佢喺床上得到滿足,究竟呢個猛男係來自邊個國家呢?
37歲澳洲脫星Coco Bae出道3年,喺四仔界十分吃得開,近年更積極經營網紅事業。早前佢喺IG上分享嗒仔心得,自稱曾先後同40個唔同國家嘅男人上過床,當中除咗有美國、加拿大及英國之外,仲有薩爾瓦多、伯利茲、吉布地、洪都拉斯以及泰國等,呢班男人全部都佢去旅行時認識,可謂去到邊食到邊。正因為咁,Coco Bae稱自己相當了解全球嘅性文化,好似阿拉伯同印度嘅男人表現最熱情,巴西男士則隨時隨地都可以尋開心,而俄羅斯男士絕對係床上體力王。不過講到最令Coco Bae滿足嘅男人,非拉丁裔男士莫屬,原因係佢哋無論喺床上定床下都熱情如火,而且床上技巧相當好,最重要係顧及女伴嘅感受。此外,佢又稱會繼續全球獵男之旅,直到真正食勻全世界為止。